Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: A „munkabér védelme” intézményét a Munka Törvénykönyvéről szóló 1992. évi XXII. törvény (a továbbiakban:
Paragraph Index: 423

(2) bekezdés szerint a jogalap nélkül kifizetett munkabért az általános elévülési időn belül (három év) lehet visszakövetelni, ha a munkavállalónak a kifizetés alaptalanságát fel kellett ismernie, vagy azt maga idézte elő. Az indítványozó az Mt. hivatkozott szabályaiból kiindulva arra a következtetésre jut, hogy a Met. „ténylegesen ... bírósági jogkörbe, hatáskörbe tartozó ügyekre terjeszti ki az államigazgatási szervnek minősülő ellenőrző szervek hatáskörét, sőt ... jogává teszi a közigazgatási határozattal való kötelezést is és az eredeti állapot visszaállítását is.” Álláspontja szerint a Met. így megsérti az „államhatalmi ágak megosztásáról szóló alapvető alkotmányossági tételt”, és a párhuzamosságok miatt eljárási zavar keletkezik az államigazgatási eljárás és a bírósági eljárás relációjában. A Met. kifogásolt rendelkezései alkotmányellenességének közelebbi okát az indítvány kiegészítése részletezi.

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes